GRUNDFOS
గ్రండ్‌ఫోస్‌ ఇండియా నుంచి ‘మొబైల్‌ పంపింగ్‌ స్టేషన్లు
చెన్నై,జూలై 29: వదరలు, అకాల వర్షాల్లో నిలిచిపోయిన వరదనీటిని బైటికి పంపించేందుకు గాను గ్రండ్‌ఫోస్‌ ఇండియా సంస్థ కొత్త ఇంధన సామర్ధ్య మొబైల్‌ పంపింగ్‌ స్టేషన్లను ప్రారం భించింది. రుతుపవనాల కాలంలో సహజంగానే మురుగునీరు పేరుకుపోయి జనజీవితాన్ని అస్తవ్యస్తంచేస్తుంది. ఇటువంటి వాటికి పరిష్కారంగా మొబైల్‌ వాటర్‌ పంపింగ్‌ స్టేషన్లను ప్రారంభించింది. గంటకురెండులక్షల లీటర్ల నీటిని బైటికి పంపిస్తాయి. ఎలాంటి వాతా వరణంలోనైనా ఈ పంపింగ్‌ స్టేషన్లు పని చేస్తాయి. నిర్మాణం జరిగే ప్రాజెక్టుల్లోను, వరదనీటి నిర్మూలన, షిప్‌యార్డలు, నీరు పేరుకునిపోయిన బేస్‌మెంట్లు, డ్రైనేజి గుంతలు, విద్యుత్‌ స్టేషన్లు లోతట్టు ప్రాం తాలు,క్యాచ్‌మెంట్‌ప్రాంతాలు, చేపలచెరువు లు వంటివాటికి ఈమొబైల్‌పంపింగ్‌ స్టేషన్లు ఎంతోఅనువుగా ఉంటాయని ఎండి ఎన్‌కె రంగనాధ్‌ వెల్లడించారు. వివిధ ఉపద్రవాల కారణంగా భారత్‌లో 2015లో 9.8బిలియన్‌ డాలర్లనష్టం జరిగిందని, వాటిలో కేవలం వరదలవల్లనే 700 కోట్లడాలర్ల నష్టంజరిగిందని ఐక్యరాజ్యసమితి అంచనావేసిందన్నారు. ఇటువంటి విపత్కర సమ యాల్లోనే వీటివినియోగం అత్యవసరంగా భావించి అమలుకు తెచ్చినట్లు రంగనాధ్‌ వివరించారు.